KOMMISSIONENS BESLUTNING af 25. juli 1995 om særlige dyresundhedsmæssige betingelser og udstedelse af sundhedscertifikat ved indførsel af visse kategorier af fersk fjerkrækød fra Israel og om dyresundhedsmæssige restriktioner efter indførsel heraf (Tekst af betydning for EØS) (95/346/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande (1), senest ændret ved direktiv 93/121/EF (2), særlig artikel 11, stk. 2, og artikel 14, stk. 2, og

ud fra følgende betragtninger:

Ved Kommissionens beslutning 94/85/EF (3), senest ændret ved beslutning 95/181/EF (4), opstilles der en liste over tredjelande, hvorfra der tillades indførsel af fersk fjerkrækød;

ved Kommissionens beslutning 94/984/EF (5), ændret ved beslutning 95/302/EF (6), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra visse tredjelande;

ifølge nylige oplysninger fra Israel fremgår det, at Israel ikke kan opfylde alle de dyresundhedsmæssige betingelser i de certifikater, som er fastsat i beslutning 94/984/EF, for andet kød end gåselever;

det er muligt i hvert enkelt tilfælde at fastsætte særlige dyresundhedsmæssige betingelser og bestemmelser om, hvordan certifikaterne for indførsel af fersk fjerkrækød, der ikke er i overensstemmelse med de generelle dyresundhedsmæssige betingelser, skal se ud, hvis det pågældende tredjeland giver garantier, som mindst er af tilsvarende standard;

i nogle tilfælde kan det endvidere være nødvendigt at fastsætte særlige dyresundhedsmæssige restriktioner efter indførslen; i så fald skal embedsdyrlægen, der er ansvarlig for bestemmelsesstedet, underrettes ved en Animo-meddelelse, som sendes i henhold til Kommissionens beslutning 91/398/EØF (7);

fra Israel er der modtaget oplysninger, der dokumenterer, at Israel kan give garantier, der er af tilsvarende standard for andet fjerkrækød end gåselever; disse oplysninger er blevet bekræftet ved kontrol på stedet;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne tillader indførsel fra Israel af andet fersk, flået, udbenet fjerkrækød end gåselever, hvis kødet er i overensstemmelse med det sundhedscertifikat, som er vist i bilag I, og det ledsages af et sådant behørigt udfyldt og underskrevet certifikat.

Artikel 2

1. Medlemsstaterne tillader indførsel fra Israel af andet fersk fjerkrækød end gåselever, som er beregnet til virksomheder, der er autoriseret i henhold til Rådets direktiv 71/118/EØF (8) eller 77/99/EØF (9), såfremt kødet opfylder betingelserne i det sundhedscertifikat, som er vist i bilag II, og det ledsages af et sådant behørigt udfyldt og underskrevet certifikat.

I så fald skal det importerede kød på modtagervirksomheden:

a) flås og udbenes

eller

b) forarbejdes til kødprodukter efter en af følgende behandlinger:

i) varmebehandling i en hermetisk lukket beholder til en F°-værdi på mindst 3,00

ii) varmebehandling, så der opnås en centrumtemperatur på mindst 70 °C.

2. Kød, der indføres i henhold til stk. 1, skal:

a) transporteres i lukkede køretøjer eller containere direkte fra grænsekontrolstedet til modtagervirksomheden, som er anført i certifikatet

b) oplagres og behandles adskilt fra kød, som ikke underkastes samme behandling, det være sig flåning og udbening eller forarbejdning.

3. Den virksomhed, som kødet sendes til, skal opfylde følgende kriterier:

a) Den skal være registreret af myndighederne til det formål.

b) Den skal føre bog over indgående og udgående mængder kød, der falder ind under denne artikel, og over biprodukter og eventuelle kødprodukter fremstillet heraf.

c) Alle biprodukter som f.eks. ben skal behandles på en autoriseret virksomhed i henhold til Rådets direktiv 90/667/EØF (10).

d) Skind, der er fjernet fra det importerede kød, skal behandles på en sådan måde, at aviære vira destrueres.

Behandlingen af kødet skal foregå under embedsdyrlægens tilsyn.

4. Som undtagelse fra stk. 2, litra a), kan kødet oplagres på en anden autoriseret virksomhed end den, hvor behandlingen skal finde sted. I så fald anvendes artikel 2, stk. 5, i Kommissionens beslutning 92/183/EØF (11) med de fornødne ændringer.

5. Embedsdyrlægen, der er ansvarlig for de virksomheder, som er nævnt i stk. 3 eller 4, skal underrettes ved hjælp af en Animo-meddelelse fra grænsekontrolstedet eller eventuelt fra den veterinærenhed, der er ansvarlig for den virksomhed, hvor kødet er oplagret i medfør af stk. 4.

Artikel 3

Denne beslutning anvendes indtil den 31. december 1995.

Artikel 4

Denne beslutning er rettet til medlemsstaterne.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 35.

(2) EFT nr. L 340 af 31. 12. 1993, s. 39.

(3) EFT nr. L 44 af 17. 2. 1994, s. 31.

(4) EFT nr. L 119 af 30. 5. 1995, s. 34.

(5) EFT nr. L 378 af 31. 12. 1994, s. 11.

(6) EFT nr. L 185 af 4. 8. 1995, s. 50.

(7) EFT nr. L 221 af 9. 8. 1991, s. 30.

(8) EFT nr. L 55 af 8. 3. 1971, s. 23.

(9) EFT nr. L 26 af 31. 1. 1977, s. 85.

(10) EFT nr. L 363 af 27. 12. 1990, s. 51.

(11) EFT nr. L 84 af 31. 3. 1992, s. 33.

BILAG I

>START GRAFIK>

SUNDHEDSCERTIFIKAT FOR FERSK, FLÅET, UDBENET FJERKRÆKØD TIL KONSUM (1)

Bemærkning til importøren: Dette certifikat tjener kun veterinærformål, og originaleksemplaret skal ledsage sendingen, indtil den ankommer til grænsekontrolstedet. 1. Afsender (navn og fuldstændige adresse): 2. SUNDHEDSCERTIFIKAT

nr. ORIGINAL 2.1. Relevant hygiejnecertifikats ref. nr.:

4. Modtager (navn og fuldstændige adresse): 3. Oprindelsesland: ISRAEL

8. Indladningssted: 5. Myndighed:

9.1. Transportmiddel (2):

9.2. Plombens nr. (3): 6. Lokal myndighed:

10.1. Bestemmelsesmedlemsstat:

10.2. Endeligt bestemmelsessted: 7. Virksomhedens navn og adresse:

7.1. Slagteri:

7.2. Opskæringsvirksomhed:

7.3. Kølehus (4):

12. Fjerkræart:

13. Udskæringernes art: 11. Virksomhedens autorisationsnummer:

11.1. Slagteri:

11.2. Opskæringsvirksomhed:

11.3. Kølehus (4):

14. Oplysninger til identifikation af sendingen:

NB: Der skal udstedes et særskilt certifikat for hver sending fersk fjerkrækød 15. Mængde:

15.1. Nettovægt (kg):

15.2. Antal pakninger:

(1) Ved fersk fjerkrækød forstås alle dele af høns, kalkuner, perlehøns, gæs og ænder, der er egnet til konsum, og som ikke er blevet underkastet anden behandling end kuldebehandling af holdbarhedshensyn. Vakuumpakket kød og kød pakket i kontrolleret atmosfære skal også ledsages af et certifikat som vist i dette bilag.

(2) Transportmidlet og registreringsnummer elle registreret navn anføres.

(3) Kan udelades.

(4) Det ikke gældende overstreges.

16. Sundhedserklæring

Undertegnede embedsdyrlæge bekræfter nedenstående i henhold til Rådets direktiv 91/494/EØF:

1) Ovennævnte kød stamme fra fjerkræ, der:

a) har været holdt på Israels område siden klækningen eller er blevet importeret som daggamle kyllinger

b) kommer fra bedrifter:

- som ikke har været pålagt dyresundhedsrestriktioner i forbindelse med en fjerkræsygdom

- omkring hvilke der i en radius af 10 km ikke har været nogen udbrud af aviær influenza eller Newcastle disease i mindst 30 døgn

c) ikke er blevet slagtet som led i et dyresundhedsprogram for bekæmpelse og udryddelse af fjerkræsygdomme

d) under transporten til slagteriet ikke har været i kontakt med fjerkræ, der lider af aviær influenza eller Newcastle disease.

2) Ovennævnte kød kommer fra slagterier, der på slagtetidspunktet ikke var underkastet restriktioner på grund af mistanke om eller et reelt udbrud af aviær influenza eller Newcastle disease, og omkring hvilke der i en radius af 10 km ikke har været nogen udbrud af aviær influenza eller Newcastle disease i mindst 30 døgn.

3) Skind og ben er blevet fjernet under officielt tilsyn på opskæringsvirksomheden, som er nævnt under punkt 7.2.

Udfærdiget i , den (Embedsdyrlægens underskrift) (5)

Stempel (5)

(Navn med blokbogstaver, stilling og titel)

(5) Stempel og underskrift skal være i en farve, der afviger fra den øvrige tekst.

>SLUT GRAFIK>

BILAG II

>START GRAFIK>

SUNDHEDSCERTIFIKAT FOR FERSK FJERKRÆKØD TIL UDBENING OG/ELLER FORARBEJDNING (1)

Bemærkning til importøren:

- Dette certifikat gælder for fjerkrækød, der er omfattet af artikel 2 i Kommissionens beslutning 95/346/EF, og der gælder særlige dyresundhedsrestriktioner for det efter indførslen

- Dette certifikat tjener kun veterinærformål, og originaleksemplaret skal ledsage sendingen, indtil den ankommer til grænsekontrolstedet. 1. Afsender (navn og fuldstændige adresse): 2. SUNDHEDSCERTIFIKAT

nr. ORIGINAL 2.1. Relevant hygiejnecertifikats ref. nr.:

4. Modtager (navn og fuldstændige adresse): 3. Oprindelsesland: ISRAEL

8. Indladningssted: 5. Myndighed:

9.1. Transportmiddel (2):

9.2. Plombens nr. (3): 6. Lokal myndighed:

10.1. Bestemmelsesmedlemsstat:

10.2. Endeligt bestemmelsessted: (opskærings- eller forarbejdningsvirksomhed) 7. Virksomhedens navn og adresse:

7.1. Slagteri:

7.2. Opskæringsvirksomhed (4):

7.3. Kølehus (4):

12. Fjerkræart:

13. Udskæringernes art: 11. Virksomhedens autorisationsnummer:

11.1. Slagteri:

11.2. Opskæringsvirksomhed (4):

11.3. Kølehus (4):

14. Oplysninger til identifikation af sendingen:

NB:

a) Der skal udstedes et særskilt certifikat for hver sending fersk fjerkrækød

b) Kødet skal transporteres direkte fra grænsekontrolstedet til bestemmelsesstedet, som et nævnt under punkt 10.2 15. Mængde:

15.1. Nettovægt (kg):

15.2. Antal pakninger:

(1) Ved fersk fjerkrækød forstås alle dele af høns, kalkuner, perlehøns, gæs og ænder, der er egnet til konsum, og som ikke er blevet underkastet anden behandling end kuldbehandling af holdbarhedshensyn. Vakuumpakket kød og kød pakket i kontrolleret atmosfære skal også ledsages af et certifikat som vist i dette bilag.

(2) Transportmidlet og registreringsnummer eller registreret navn anføres.

(3) Kan udelades.

(4) Det ikke gældende overstreges.

16. Sundhedserklæring

Undertegnede embedsdyrlæge bekræfter nedenstående i henhold til Rådets direktiv 91/494/EØF:

1) Ovennævnte kød stammer fra fjerkræ, der:

a) har været holdt på Israels område siden klækningen eller er blevet importeret som daggamle kyllinger

b) kommer fra bedrifter:

- som ikke har været pålagt dyresundhedsrestriktioner i forbindelse med en fjerkræsygdom

- omkring hvilke der i en radius af 10 km ikke har været nogen udbrud af aviær influenza eller Newcastle disease i mindst 30 døgn

c) ikke er blevet slagtet som led i et dyresundhedsprogram for bekæmpelse og udryddelse af fjerkræsygdomme

d) under transporten til slagteriet ikke har været i kontakt med fjerkræ, der lider af aviær influenza eller Newcastle disease.

2) Ovennævnte kød kommer fra slagterier, der på slagtetidspunktet ikke var underkastet restriktioner på grund af mistanke om eller et reelt udbrud af aviær influenza eller Newcastle disease, og omkring hvilke der i en radius af 10 km ikke har været nogen udbrud af aviær influenza eller Newcastle disease i mindst 30 døgn.

Udfærdiget i , den

(Embedsdyrlægens underskrift) (5)

Stempel (5)

(Navn med blokbogstaver, stilling og titel)

(5) Stempel og underskrift skal være i en farve, der afviger fra den øvrige tekst.

>SLUT GRAFIK>